પૂર્વ કેન્દ્રીય મંત્રી અરુણ શૌરીએ સર્જિકલ સ્ટ્રાઈકને નકલી સ્ટ્રાઈક ગણાવ્યાના એક દિવસ બાદ બે વર્ષ પહેલા થયેલો સર્જીકલ સ્ટ્રાઈકનો એક વીડિયો સામે આવ્યો છે. મોદી સરકારના સમયમાં થયેલી સર્જીકલ સ્ટ્રાઈક પર રાજકીય પક્ષો સવાલ ઉઠાવતા રહ્યા છે. આ હુમલો ભારતીય સેનાના જમ્મુ કાશ્મીરના ઉરી સેક્ટરમાં ભારતીય સેનાના કેમ્પ પર થયેલા આતંકી હુમલાની વળતી કાર્યવાહી રૂપે કરવામાં આવ્યો હતો. પાકિસ્તાન તરફથી ઉરી સેક્ટર પર 18 સપ્ટેમ્બરના રોજ હુમલો કરવામાં આવ્યો હતો. આ ઘટનાના 11 માં દિવસે સર્જિકલ સ્ટ્રાઈકને અંજામ આપવામાં આવ્યો.